Eiropastroß 6

De Eiropastroß 6 (Europastraße 6) (Obkiazung: E 6) is a wichtige Noad-Sid-Vabindung in Norwegn und an da Westgstod vo Schwedn. De Eiropastroß eastreckt se iwa 3140 km vo da sidschwedischn Stod Trelleborg ois Autoboh E 6 bis noch Norwegn und duachziagt donn nohezua gonz Norwegn bis in de Finnmark. De Stroß endt nohe vo da norwegischn Grenz zu Russland in Kirkenes.

Da urspringliche Valauf vo da E 6 woar vo Rom iwa Florenz und Trelleborg noch Trondheim. Ois 1984 a grouße Umstejung vom Eiropastroßnsystem bschlossn worn is, san des Teistick in Skandinavien ned umgwidmet und de mid E 6 ausgschüdate Streckn doduach eahebli kiaza worn.

De E 6 is zwischn Vellinge und Rabbalshede (408 km), Strömstad und Dal (165 km, 10 km autobohehnlicha Stroß in Oslo) und vo Skaberud bis Kolomoen (13 km) ois Autoboh ausbaut. Im Joar 2013 soi de Autoboh zwischn Trelleborg und Hamar af 675 km featiggstejt sa, mid Ausnohm vo uma 10 km autobohehnlicha Stroß. De gsomte Streckn is in Norwegn und Schwedn nua mid da Stroßnnumma E 6 kennzeichnt.

In de Wintamonatn san bei schlechtm Weda mearare norwegische Strecknobschnitte vo da E 6 nua im Vafoahn vom Kolonnekjøring passiaboa.

Vui Tunnl vo da E 6 san fia Rodfoahra weng schlechta Beliftung ned passiaboa, so doss Umfoahrunga (oft mid Fähre) notwendi san. Da Ausbauzuastond vo da E 6 wexlt seah stoak, bsundas im Gebiag is se oft nua a schmole Stroß auf dem Nivoo vo ana Kroasstroß.

 Im Netz 

 Beleg 

Kategorie:Verkehr (Finnmark)
Kategorie:Verkehr (Troms)
Kategorie:Verkehr (Nordland)
Kategorie:Verkehr (Nord-Trøndelag)
Kategorie:Verkehr (Sør-Trøndelag)
Kategorie:Verkehr (Oppland)
Kategorie:Verkehr (Hedmark)
Kategorie:Verkehr (Oslo)
Kategorie:Verkehr (Akershus)
Kategorie:Verkehr (Østfold)
Kategorie:Verkehr (Västra Götalands län)
Kategorie:Verkehr (Hallands län)
Kategorie:Verkehr (Skåne län)